title: 2008/629/ЕО: Решение на Комисията от 12 юни 2008 година за изменение на Решение 2005/56/ЕО за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета

text:
               1.8.2008

               BG

               Официален вестник на Европейския съюз

               L 205/47

      РЕШЕНИЕ НА КОМИСИЯТА

   от 12 юни 2008 година
   за изменение на Решение 2005/56/ЕО за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета
   (2008/629/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 58/2003 на Съвета от 19 декември 2002 г. за определяне на статута на изпълнителните агенции, отговарящи за някои задачи по управлението на програмите на Общността (1), и по-специално член 3, параграф 1 от него,
   като има предвид, че:

               (1)

               Съгласно член 4, параграф 1 от Решение 2005/56/ЕО на Комисията (2), Изпълнителната агенция за образование, аудиовизия и култура (наричана по-долу „агенцията“) отговаря за управлението на определени компоненти на програмите на Общността в областта на образованието, аудиовизията и културата и в частност за управлението на програмата за подкрепа на европейския аудиовизуален сектор — МЕДИА 2007 (2007—2013 г.), одобрена с Решение № 1718/2006/ЕО на Европейския парламент и на Съвета (3); програмата за стимулиране на развитието на европейските аудиовизуални творби МЕДИА плюс — развитие, разпространение и промоция (2001—2006 г.), одобрена с Решение 2000/821/ЕО на Съвета (4), и програмата за обучение за професионалистите от европейската аудиовизуална програмна индустрия МЕДИА — обучение (2001—2006 г.), одобрена с Решение № 163/2001/ЕО на Европейския парламент и на Съвета (5).

               (2)

               Съгласно член 4, параграф 3 от Решение 2005/56/ЕО агенцията може да бъде оправомощена от Комисията, след получаване на становището на Комитета за изпълнителни агенции, да извършва други задачи от същия тип по програмите на Общността в областта на образованието, аудиовизията и културата.

               (3)

               Мандатът на агенцията трябва, също така, да покрива и управлението и приключването на проекти по програмата за обучение за професионалисти от европейската аудиовизуална програмна индустрия МЕДИА II — обучение (1996—2000 г.), одобрена с Решение 95/564/ЕО на Съвета (6) и програмата за стимулиране на развитието и разпространението на европейски аудиовизуални творби МЕДИА II — развитие и разпространение (1996—2000 г.), одобрена с Решение 95/563/ЕО на Съвета (7).

               (4)

               Решение 2005/56/ЕО следва да бъде съответно изменено.

               (5)

               Мерките, предвидени в настоящото решение, са в съответствие със становището на Комитета за изпълнителни агенции,

         ПРИЕ НАСТОЯЩОТО РЕШЕНИЕ:
   Член единствен
   В Решение 2005/56/ЕО към член 4, параграф 1 се добавят следните точки 29 и 30:

               „29.

               програмата за обучение за професионалисти от европейската аудиовизуална програмна индустрия (МЕДИА II — обучение) (1996—2000 г.), одобрена с Решение 95/564/ЕО на Съвета (8);

               30.

               програмата за стимулиране на развитието и разпространението на европейски аудиовизуални творби (МЕДИА II — развитие и разпространение) (1996—2000 г.), одобрена с Решение 95/563/ЕО на Съвета (9).

      Съставено в Брюксел на 12 юни 2008 година.

            За Комисията

         Viviane REDING

            Член на Комисията

      (1)  ОВ L 11, 16.1.2003 г., стр. 1.

      (2)  OB L 24, 27.1.2005 г., стр. 35. Решение, изменено с Решение 2007/114/ЕО (ОВ L 49, 17.2.2007 г., стр. 21).

      (3)  ОВ L 327, 24.11.2006 г., стр. 12.

      (4)  ОВ L 336, 30.12.2000 г., стр. 82. Решение, последно изменено с Регламент (ЕО) № 885/2004 (ОВ L 168, 1.5.2004 г., стр. 1).

      (5)  ОВ L 26, 27.1.2001 г., стр. 1. Решение, последно изменено с Регламент (ЕО) № 885/2004.

      (6)  ОВ L 321, 30.12.1995 г., стр. 33.

      (7)  ОВ L 321, 30.12.1995 г., стр. 25.

      (8)  ОВ L 321, 30.12.1995 г., стр. 33.

      (9)  ОВ L 321, 30.12.1995 г., стр. 25.“


title: Решение № Н1 от 12 юни 2009 година относно рамката за прехода от регламенти (ЕИО) № 1408/71 и (ЕИО) № 574/72 на Съвета към регламенти (ЕО) № 883/2004 и (ЕО) № 987/2009 на Европейския парламент и на Съвета и прилагането на решенията и препоръките на Административната комисия за координация на системите за социална сигурност (текст от значение за ЕИП и за Споразумението между ЕО и Швейцария)

text:
               24.4.2010

               BG

               Официален вестник на Европейския съюз

               C 106/13

         РЕШЕНИЕ № Н1
   от 12 юни 2009 година
   относно рамката за прехода от регламенти (ЕИО) № 1408/71 и (ЕИО) № 574/72 на Съвета към регламенти (ЕО) № 883/2004 и (ЕО) № 987/2009 на Европейския парламент и на Съвета и прилагането на решенията и препоръките на Административната комисия за координация на системите за социална сигурност
   (текст от значение за ЕИП и за Споразумението между ЕО и Швейцария)
   2010/C 106/05
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси или въпроси, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид членове 87—91 от Регламент (ЕО) № 883/2004,
   като взе предвид член 64, параграф 7 и членове 93—97 от Регламент (ЕО) № 987/2009,
   като има предвид, че:

               (1)

               Регламенти (ЕО) № 883/2004 и (ЕО) № 987/2009 влизат в сила на 1 май 2010 г. и регламенти (ЕИО) № 1408/71 (3) и (ЕИО) № 574/72 (4) се отменят на същата дата, с изключение на случаите по член 90, параграф 1 от Регламент (ЕО) № 883/2004 и член 96, параграф 1 от Регламент (ЕО) № 987/2009.

               (2)

               При спазване на разпоредбите на член 87, параграф 8 от Регламент (ЕО) № 883/2004 и член 94 от Регламент (ЕО) № 987/2009, исканията, подадени преди датата на влизане в сила на посочените регламенти, принципно продължават да се регулират от законодателството, което е било приложимо към тях в момента на подаването им, и разпоредбите на посочените регламенти се прилагат единствено към искания, отворени след датата на влизането им в сила.

               (3)

               Решения № 74—208 и Препоръки № 14—23 на Административната комисия относно социалната сигурност на работници мигранти, които все още са в сила, губят своята актуалност на датата, на която регламенти (ЕИО) № 1408/71 и (ЕИО) № 574/72 бъдат отменени, а регламенти (ЕО) № 883/2004 и (ЕО) № 987/2009 влязат в сила.

               (4)

               Налице е необходимост от адаптиране на някои решения и препоръки, приложими по силата на регламенти (ЕИО) № 1408/71 и (ЕИО) № 574/72, така че те да бъдат приведени в съответствие с разпоредбите на регламенти (ЕО) № 883/2004 и (ЕО) № 987/2009.

               (5)

               Налице е необходимост от осигуряване на прозрачност и предоставяне на насоки за институциите при прилагането на решенията и препоръките на Административната комисия по силата на регламенти (ЕИО) № 1408/71 и (ЕИО) № 574/72 след датата на влизане в сила на регламенти (ЕО) № 883/2004 и (ЕО) № 987/2009.

               (6)

               Поради юридическа и техническа сложност, кратките срокове и необходимостта от приоритизиране на някои задачи на Административната комисия, някои решения няма да бъдат готови за публикуване навреме преди влизането в сила на регламенти (ЕО) № 883/2004 и (ЕО) № 987/2009, а на по-късен етап.

               (7)

               Някои разпоредби на решенията и препоръките, приложими по силата на регламенти (ЕИО) № 1408/71 и (ЕИО) № 574/72, са включени директно в разпоредбите на регламенти (ЕО) № 883/2004 и (ЕО) № 987/2009.

               (8)

               В съответствие с условията, заложени в член 71, параграф 2 от Регламент (ЕО) № 883/2004,

         РЕШИ:

               1.

               Решенията и препоръките, които се позовават на регламенти (ЕИО) № 1408/71 и (ЕИО) № 574/72, не се прилагат за случаи, регулирани от регламенти (ЕО) № 883/2004 и (ЕО) № 987/2009. Независимо от това, за случаите при които регламенти (ЕИО) № 1408/71 и (ЕИО) № 574/72 остават в сила, посочените решения и препоръки продължават да се прилагат и да имат правна сила, по-специално в случаите по член 90, параграф 1, второ тире от Регламент (ЕО) № 883/2004 и член 96, параграф 1, втори абзац от Регламент (ЕО) № 987/2009.

               2.

               Решенията и препоръките, посочени в част А на приложението, не се заменят с други решения или препоръки във връзка с регламенти (ЕО) № 883/2004 и (ЕО) № 987/2009.

               3.

               Решенията и препоръките, посочени в част Б на приложението, се заменят с посочените нови решения или препоръки във връзка с регламенти (ЕО) № 883/2004 и (ЕО) № 987/2009.

               4.

               В най-кратки срокове Административната комисия адаптира решенията, посочени в част В на приложението, за да ги приведе в съответствие с разпоредбите на регламенти (ЕО) № 883/2004 и (ЕО) № 987/2009, тъй като заложените в тези решения принципи трябва да се прилагат и по отношение на посочените регламенти.

               5.

               Документите, необходими за прилагането на регламенти (ЕИО) № 1408/71 и (ЕИО) № 574/72 (а именно Е-формуляри, Европейските здравноосигурителни карти и удостоверенията за временно заместване), издадени от компетентните институции, власти и други органи на държавите-членки преди датата на влизане в сила на Регламент (ЕО) № 883/2004 и Регламент (ЕО) № 987/2009, продължават да са валидни (независимо от това, че препращат към регламенти (ЕИО) № 1408/71 и (ЕИО) № 574/72) и се взимат предвид от институциите, властите и другите органи на останалите държави-членки дори и след тази дата, докато изтече собственият им срок на валидност или докато бъдат оттеглени или заменени с документи, издадени или предадени по силата на Регламент (ЕО) № 883/2004 и Регламент (ЕО) № 987/2009.

               6.

               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      (3)  ОВ L 149, 5.7.1971 г., стр. 2.

      (4)  ОВ L 74, 27.3.1972 г., стр. 1.

      ПРИЛОЖЕНИЕ

         ЧАСТ А

      (Решения и препоръки, позоваващи се на регламенти (ЕИО) № 1408/71 и (ЕИО) № 574/72, които не се заменят по силата на регламенти (ЕО) № 883/2004 и (ЕО) № 987/2009)

         Решения:

                  Решение 74

                  Решение 76

                  Решение 79

                  Решение 81

                  Решение 85

                  Решение 89

                  Решение 91

                  Решение 115

                  Решение 117

                  Решение 118

                  Решение 121

                  Решение 126

                  Решение 132

                  Решение 133

                  Решение 134

                  Решение 135

                  Решение 136

                  Решение 137

                  Решение 142

                  Решение 143

                  Решение 145

                  Решение 146

                  Решение 148

                  Решение 151

                  Решение 152

                  Решение 156

                  Решение 167

                  Решение 171

                  Решение 173

                  Решение 174

                  Решение 176

                  Решение 178

                  Решение 180

                  Решение 192

                  Решение 193

                  Решение 197

                  Решение 198

                  Решение 199

                  Решение 201

                  Решение 202

                  Решение 204

         Препоръки:

                  Препоръка 15

                  Препоръка 16

                  Препоръка 17

                  Препоръка 19

                  Препоръка 20

                  Препоръка 23

         ЧАСТ Б

      (Заменени решения и препоръки, позоваващи се на регламенти (ЕИО) № 1408/71 и (ЕИО) № 574/72, и заменящите ги актове по силата на регламенти (ЕО) № 883/2004 и (ЕО) № 987/2009)

                  Решения по регламенти (ЕИО) № 1408/71 и (ЕИО) № 574/72

                  Съответстващи решения по регламенти (ЕО) № 883/2004 и (ЕО) № 987/2009

                  Решение 75

                  РЕШЕНИЕ Р1

                  Решение 83

                  РЕШЕНИЕ U1

                  Решение 96

                  РЕШЕНИЕ Р1

                  Решение 99

                  РЕШЕНИЕ Н1

                  Решение 100

                  РЕШЕНИЕ Н1

                  Решение 101

                  РЕШЕНИЕ Н1

                  Решение 105

                  РЕШЕНИЕ Р1

                  Решение 139

                  РЕШЕНИЕ Н1

                  Решение 140

                  РЕШЕНИЕ Н1

                  Решение 160

                  РЕШЕНИЕ U2

                  Решение 181

                  РЕШЕНИЕ A2

                  Решение 189

                  РЕШЕНИЕ S1

                  Решение 190

                  РЕШЕНИЕ S2

                  Решение 191

                  РЕШЕНИЕ S1

                  Решение 194

                  РЕШЕНИЕ S3

                  Решение 195

                  РЕШЕНИЕ S3

                  Решение 196

                  РЕШЕНИЕ S3

                  Решение 200

                  РЕШЕНИЕ H3

                  Решение 203

                  РЕШЕНИЕ S1

                  Решение 205

                  РЕШЕНИЕ U3

                  Решение 207

                  РЕШЕНИЕ F1

                  Препоръки по регламенти (ЕИО) № 1408/71 и (ЕИО) № 574/72

                  Съответстващи препоръки по регламенти (ЕО) № 883/2004 и (ЕО) № 987/2009

                  Препоръка 18

                  ПРЕПОРЪКА U1

                  Препоръка 21

                  ПРЕПОРЪКА U2

                  Препоръка 22

                  ПРЕПОРЪКА Р1

         ЧАСТ В

      (Решения, позоваващи се на регламенти (ЕИО) № 1408/71 и (ЕИО) № 574/72, които все още остава да бъдат адаптирани от Административната комисия)

                  Решение 138

                  Решения 147 и 150

                  Решение 170 (в това число Решение 185)

                  Решение 175

                  Решение 206

                  Решение 208


title: Решение на Съвета от 13 септември 2004 година за изменение на Решение 1999/70/ЕО на Комисията относно външните одитори на националните централни банки, по отношение на външния одитор на Banca d'Italia

text:
Важна правна забележка

|

32004D0651

Официален вестник n° L 298 , 23/09/2004 стр. 0023 - 0023

		20040913Решение на Съветаот 13 септември 2004 годиназа изменение на Решение 1999/70/ЕО на Комисията относно външните одитори на националните централни банки, по отношение на външния одитор на Banca d'Italia(2004/651/ЕО)СЪВЕТЪТ НА Европейския съюз,като взе предвид Протокола за Статута на Европейската система на централните банки и на Европейската централна банка, приложен към Договора за създаване на Европейската общност, и по-специално член 27, параграф 1 от него,като взе предвид Препоръка ЕЦБ/2004/17 на Европейската централна банка от 30 юли 2004 г. до Съвета на Европейския съюз за външния одитор на Banca d'Italia [1],като има предвид, че:(1) Сметките на Европейската централна банка (ЕЦБ) и на националните централни банки трябва да се одитират от независими външни одитори, препоръчани от Управителния съвет на ЕЦБ и одобрени от Съвета на Европейския съюз;(2) Мандатът на настоящите външни одитори на Banca d'Italia изтича в края на финансовата година 2004 г.;(3) Управителният съвет на ЕЦБ препоръча на Съвета да одобри назначението за подновяем срок от три години, от началото на финансова 2004 г., на нови външни одитори на Banca d'Italia, избрани от нея в съответствие с правилата за възлагане на обществени поръчки;(4) Уместно е да се приеме препоръката на Управителния съвет на ЕЦБ съответно за изменение на Решение 1999/70/ЕО [2],РЕШИ:Член 1Член 1, параграф 6 от Решение 1999/70/ЕО се заменя със следния текст:"6. С настоящия документ PricewaterhouseCoopers SpA се одобрява като външен одитор на Banca d'Italia, считано от финансова година 2004, за подновяем период от три години."Член 2Настоящото решение се нотифицира на Европейската централна банка.Член 3Настоящото решение се публикува в Официален вестник на Европейския съюз.Съставено в Брюксел на 13 септември 2004 година.За СъветаПредседателB. R. Bot[1] ОВ C 202, 10.8.2004 г., стр. 1.[2] ОВ L 22, 29.1.1999 г., стр. 69. Решение, последно изменено с Решение 2003/799/ЕО (ОВ L 299, 18.11.2003 г., стр. 23).--------------------------------------------------


title: Решение на Комисията от 26 юни 2012 година за сформиране на експертна група за данъка върху добавената стойност

text:
               28.6.2012

               BG

               Официален вестник на Европейския съюз

               C 188/2

         РЕШЕНИЕ НА КОМИСИЯТА
   от 26 юни 2012 година
   за сформиране на експертна група за данъка върху добавената стойност
   2012/C 188/02
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С член 113 от Договора на институциите се възлага хармонизирането на законодателството относно данъците върху оборота, като данъка върху добавената стойност (ДДС), с цел да се гарантира правилното функциониране на вътрешния пазар.

               (2)

               В съобщението на Комисията относно бъдещето на ДДС — „За по-опростена, по-сигурна и по-ефективна система на ДДС, отговаряща на нуждите на единния пазар“ (1) — се излага работна програма за задълбочени реформи в системата на ДДС в ЕС. За да изпълни мерките, изброени в посоченото съобщение, може да се наложи Комисията да се възползва от експертния опит на специалисти в областта на ДДС в консултативен орган.

               (3)

               Както се посочва в съобщението, и в съответствие с принципите за разумно регулиране (2) Комисията отдава голямо значение на събирането на вижданията и специализираните познания на заинтересованите страни при разработването и прилагането на нови политики за ДДС. Следователно е необходимо да се сформира експертна група по въпросите на ДДС и да се определят нейните задачи и структура.

               (4)

               Групата следва да се състои от лица с необходимата вещина в сферата на ДДС и от организации, представляващи по-конкретно предприятията, потребителите или работещите в областта на данъчното облагане, които могат да помогнат за разработването и прилагането на политиките за ДДС.

               (5)

               Групата следва да дава на Комисията съвети и виждания относно подготовката и прилагането на политиката за ДДС. Всички членове следва да изпълняват много активна и значима роля на заседанията, при подготовката им и в последващите ги действия, ако е необходимо.

               (6)

               Следва да бъдат определени правила за разкриването на информация от страна на членовете на групата.

               (7)

               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3),

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото се създава експертна група по въпросите на ДДС, наречена „Експертна група за ДДС“, наричана по-долу „Групата“.
   Член 2
   Задачи
   Задачите на групата са:

               а)

               да съветва Комисията при изготвянето на законодателни актове или други инициативи, свързани с политиките в областта на ДДС;

               б)

               да предоставя познания относно практическото прилагане на законодателните актове и други инициативи за политики на ЕС в областта на ДДС.

         Член 3
   Консултации
   Комисията може да се консултира с групата по всички въпроси, свързани с изготвянето и прилагането на законодателството на ЕС и други политически инициативи, предприети на равнище ЕС в областта на ДДС.
   Член 4
   Членство — назначаване
   1.   Групата се състои от максимум 40 членове.
   2.   Членовете трябва да са организации и лица, които са назначени в лично качество, с компетентност в областите, посочени в член 2.
   3.   Генералният директор на ГД „Данъчно облагане и митнически съюз“ назначава членовете измежду организациите и лицата, отговорили на поканата за представяне на кандидатури.
   4.   Организациите определят свой представител и един заместник, който да го замества, когато отсъства или е възпрепятстван. Генералният директор на ГД „Данъчно облагане и митнически съюз“ може да отхвърли представителя или неговия заместник, предложен от дадена организация, ако той не отговаря на профила, изискван съгласно поканата за представяне на кандидатури. В такива случаи от съответната организация се изисква да предложи друг представител или заместник.
   5.   За всеки член, назначен в лично качество, може да се предвиди заместник. Заместниците се назначават в съответствие със същите условия като членовете и автоматично заместват членовете, ако те отсъстват или са възпрепятствани.
   6.   Членовете се назначават за срок от две години. Те остават на поста си до изтичане на мандата. Техният мандат може да бъде подновен, ако те отговорят на нова покана за представяне на кандидатури.
   7.   Кандидатите, които са счетени за подходящи, но не са назначени, могат да бъдат включени в резервен списък (наричан по-долу „списъкът“), който Комисията може да използва за назначаване при заместване на членове.
   8.   Членовете, назначени в лично качество, действат независимо от всякакво външно влияние и в обществения интерес.
   9.   Всички членове и техните представители следва да изпълняват много активна и значима роля на заседанията, при подготовката им и в последващите ги действия, ако е необходимо.
   10.   Членовете, които подадат оставка или не отговарят на условията, определени в параграфи 2, 8 и 9 от настоящия член или в член 339 от Договора, могат да бъдат заместени за оставащата част от техния мандат от член, който се назначава от Комисията. Комисията използва списъка за назначаване на заместници.
   Генералният директор на ГД „Данъчно облагане и митнически съюз“ може да поиска от дадена организация да предложи друг свой представител или друг заместник, когато счита, че предложеният не отговаря на условията, определени в параграф 9 от настоящия член.
   11.   Имената на лицата, назначени в лично качество, и на организациите се публикуват в регистъра на Комисията за експертните групи и другите подобни структури („регистърът“) и на уебсайта на Генерална дирекция „Данъчно облагане и митнически съюз“.
   12.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Функциониране
   1.   Групата се председателства от представител на Комисията.
   2.   Със съгласието на службите на Комисията групата може да създава подгрупи, които да разглеждат конкретни въпроси въз основа на предоставен от групата мандат. Такива подгрупи се разпускат веднага след изпълнението на своя мандат.
   3.   В специални случаи представителят на Комисията може да покани външни експерти да участват в работата на групата или подгрупата, ако те притежават специфични познания, които ще бъдат от полза за групата. Освен това представителят на Комисията може да предостави статут на наблюдател на определени физически лица или организации съгласно правило 8, параграф 3 от хоризонталните правила за експертните групи.
   4.   Всички членове на групата, техните представители и поканените експерти и наблюдатели са длъжни да спазват задълженията за професионална тайна, определени в Договора и в правилата за тяхното прилагане, както и правилата за сигурност на Комисията относно защитата на класифицирана информация на ЕС съгласно приложението към Решение 2001/844/ЕО, ЕОВС, Евратом на Комисията (4). Ако тези задължения не се спазват, Комисията може да предприеме съответни мерки.
   5.   Групата и нейните подгрупи заседават обикновено в сградите на Комисията във формат и по график, определени от Комисията. Секретарското обслужване се осигурява от Комисията. Други длъжностни лица на Комисията, проявяващи интерес към разискванията, могат да участват в заседанията на групата и нейните подгрупи.
   6.   Групата приема свой процедурен правилник въз основа на стандартния процедурен правилник за експертните групи.
   7.   Комисията публикува информация относно дейностите, извършвани от групата, или чрез нейното включване в регистъра, или чрез линк от регистъра към специализиран уебсайт.
   Член 6
   Разходи за заседанията
   1.   Участниците в дейностите на групата не получават възнаграждение за извършваните от тях услуги.
   2.   Пътните и дневните разходи на участниците в работата на групата се възстановяват от Комисията в съответствие с действащите в Комисията разпоредби.
   3.   Посочените разходи се възстановяват в рамките на наличните бюджетни кредити, отпуснати по годишната процедура за разпределение на ресурсите.

      Съставено в Брюксел на 26 юни 2012 година.

            За Комисията

         Algirdas ŠEMETA

            Член на Комисията

      (1)  COM(2011) 851 окончателен от 6.12.2011 г.

      (2)  COM(2010) 543 окончателен от 8.10.2010 г.

      (3)  ОВ L 8, 12.1.2001 г., стр. 1.

      (4)  Решение на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).


title: Решение на Съвета от 28 октомври 1991 година за сключване на Споразумение между Европейската икономическа общност и Република Исландия за установяване на сътрудничество в областта на образованието и професионалното обучение в рамките на програма Еразъм

text:
               11/ 06

               BG

               Официален вестник на Европейския съюз

               225

         31991D0613

               L 332/21

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 28 октомври 1991 година
   за сключване на Споразумение между Европейската икономическа общност и Република Исландия за установяване на сътрудничество в областта на образованието и професионалното обучение в рамките на програма Еразъм
   (91/613/EИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по специално член 235 от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че с Решение 87/327/EИО (3), изменено с Решение 89/663/EИО (4), Съветът прие план за действие на Европейската общност за мобилност на студентите (Еразъм);
   като има предвид, че на 5 ноември 1990 г. Съветът упълномощи Комисията да преговаря със страните от ЕАСТ и Лихтенщайн, в съответствие със специфични директиви за преговори, по двустранни споразумения, които имат за цел сътрудничество в областта на образованието и професионалното обучение в рамките на програмата Еразъм;
   като има предвид, че Споразумението за сътрудничество между Европейската икономическа общност и Република Исландия по своя характер обогатява влиянието на програмата Еразъм и така развива сътрудничеството между университетите и повишава нивото на квалификация на човешките ресурси в Европа,
   РЕШИ:
   Член 1
   Споразумението за установяване на сътрудничество между Европейската икономическа общност и Република Исландия в областта на образованието и професионалното обучение в рамките на програма Еразъм се одобрява от името на Общността.
   Текстът на споразумението е приложен към настоящото решение.
   Член 2
   Председателят на Съвета извършва нотифицирането, предвидено в член 13 от споразумението (5).

      Съставено в Люксембург на 28 октомври 1991 година.

            За Съвета

            Председател

         J. M. M. RITZEN

      (1)  ОВ C 127, 17.5.1991 г., стр. 3.

      (2)  Становище, дадено на 24 октомври 1991 г. (все още непубликувано в Официален вестник).

      (3)  ОВ L 166, 25.6.1987 г., стр. 20.

      (4)  ОВ L 395, 30.12.1989 г., стр. 23.

      (5)  ОВ L 332, 3.12.1991 г., стр. 71.


title: Решение на Съвета от 28 май 2001 година относно сключването на Споразумение под формата на размяна на писма между Европейската общност и Република Аржентина съгласно член ХХVIII на Общото споразумение за митата и търговията (ГАТТ) от 1994 година за модификацията на концесиите по отношение на чесъна, предвидена в график CXL, приложен към ГАТТ

text:
Важна правна забележка

|

32001D0404

Официален вестник n° L 142 , 29/05/2001 стр. 0007 - 0007 специално чешко издание глава 11 том 37 стр. 296  - 296 специално испанско издание глава 11 том 37 стр. 296  - 296 специално унгарско издание глава 11 том 37 стр. 296  - 296 специално литвийско издание глава 11 том 37 стр. 296  - 296 LV.ES глава 11 том 37 стр. 296  - 296 MT.ES глава 11 том 37 стр. 296  - 296 PL.ES глава 11 том 37 стр. 296  - 296 SK.ES глава 11 том 37 стр. 296  - 296 специално словенско издание глава 11 том 37 стр. 296  - 296

		20010528Решение на Съветаот 28 май 2001 годинаотносно сключването на Споразумение под формата на размяна на писма между Европейската общност и Република Аржентина съгласно член ХХVIII на Общото споразумение за митата и търговията (ГАТТ) от 1994 година за модификацията на концесиите по отношение на чесъна, предвидена в график CXL, приложен към ГАТТ(2001/404/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 заедно с първото изречение на член 300, параграф 2 от него,като взе предвид предложението на Комисията,като има предвид, че:(1) На 2 май 2000 г. Съветът оправомощи Комисията да започне преговори и консултации с членове на СТО по член ХХVIII на ГАТТ 1994 г. с оглед модифицирането на обвързаните мита за чесън.(2) Преговорите са проведени от Комисията, която се консултира с Комитета по член 133 и в рамките на директивите за преговори, издадени от Съвета.(3) Преговорите с Република Аржентина, единственият член на СТО, който има интерес като основен доставчик, са приключили успешно.(4) Следователно Споразумението под формата на размяна на писма между Европейската общност и Република Аржентина за модификацията на концесиите за чесън следва да бъде одобрено.(5) Мерките, необходими за изпълнението на настоящото решение, следва да бъдат приети в съответствие с процедурата за управление, постановена с член 46 от Регламент (ЕО) № 2200/96 [1],ПРИЕ НАСТОЯЩОТО РЕШЕНИЕ:Член 1Одобрява от името на Общността споразумението под формата на размяна на писма между Европейската общност и Република Аржентина съгласно член ХХVIII на Общото споразумение за митата и търговията (ГАТТ) 1994 г. за модификацията на концесиите по отношение на чесъна, предвидена в график CXL, приложен към ГАТТ.Текстът на споразумението е приложен към настоящото решение.Член 2Комисията с помощта на Комитета, създаден с член 45 от Регламент (ЕО) № 2200/96, приема необходимите мерки за управление на тарифните квоти, предвидени в споразумението в съответствие с процедурата, предвидена в член 46 на посочения регламент.Член 3Председателят на Съвета е оправомощен да посочи лицето, упълномощено да подпише споразумението, от името на Общността [2].Член 4Настоящото решение се публикува в Официален вестник на Европейските общности.Съставено в Брюксел на 28 май 2001 година.За СъветаПредседателT. Bodström[1] ОВ L 297, 21.11.1996 г., стр. 1. Регламент, последно изменен с Регламент (ЕО) № 2826/2000 (ОВ L 328, 23.12.2000 г., стр. 2).[2] Датата, на която влиза в сила споразумението, ще бъде публикувана в Официален вестник на Европейските общности.--------------------------------------------------


title: Решение на Съвета от 11 декември 1997 година за определяне на процедурата за приемане позициите на Общността в Съвместния комитет по митническия съюз, създаден с Решение № 1/95 на Съвета за асоцииране ЕО-Турция за прилагането на заключителната фаза на Митническия съюз

text:
Важна правна забележка

|

31997D0833

Официален вестник n° L 345 , 16/12/1997 стр. 0052 - 0052 специално чешко издание глава 02 том 08 стр. 403  - 403 специално испанско издание глава 02 том 08 стр. 403  - 403 специално унгарско издание глава 02 том 08 стр. 403  - 403 специално литвийско издание глава 02 том 08 стр. 403  - 403 LV.ES глава 02 том 08 стр. 403  - 403 MT.ES глава 02 том 08 стр. 403  - 403 PL.ES глава 02 том 08 стр. 403  - 403 SK.ES глава 02 том 08 стр. 403  - 403 специално словенско издание глава 02 том 08 стр. 403  - 403

		19971211Решение на Съветаот 11 декември 1997 годиназа определяне на процедурата за приемане позициите на Общността в Съвместния комитет по митническия съюз, създаден с Решение № 1/95 на Съвета за асоцииране ЕО-Турция за прилагането на заключителната фаза на Митническия съюз(97/833/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него,като взе предвид предложението от Комисията [1],като взе предвид становището на Европейския парламент [2],като има предвид, че с Решение № 1/95 [3] на Съвета за асоцииране ЕО-Турция бе създаден Съвместният комитет по митническия съюз; като има предвид, че този Комитет има правото да отправя препоръки до Съвета за асоцииране и има права да взема решения в случаите, предвидени в цитираното решение;като има предвид, че за целите на дейността на Съвместния комитет е необходимо да бъдат приети правила за приемането на общи позиции, на основата на които Общността, представлявана в Съвместния комитет от Комисията, да може да поема ангажименти по отношение на Турция;като има предвид, че задачата на Съвместния комитет е да се осигури правилното функциониране на Митническия съюз и свободната търговия между страните; като има предвид, че общите позиции, които Общността ще приема, съответно попадат в обхвата на член 113 от Договора и като правило процедурата, предвидена в посочения член, следва да бъде в сила;като има предвид, че е необходимо, при все това да се осигури, че общите позиции, отнасящи се до прилагането на законодателството на Общността и до евентуално свързаните с тях технически корекции или до оценката на поведението, препятстващо конкуренцията, трябва да бъдат приемани от Комисията,ПРИЕ СЛЕДНОТО РЕШЕНИЕ:Член 1При спазване условията на член 2, позициите, които ще застъпва Общността в Съвместния комитет по митническия съюз, ще се приемат от Съвета с квалифицирано мнозинство, на база предложение от Комисията.Член 2Позициите, които ще застъпва Общността в Съвместния комитет по митническия съюз, ще се приемат от Комисията, когато въпросните позиции се отнасят до просто транспониране в Митническия съюз на актове от правото на Общността, ако е необходимо чрез технически корекции или до оценка на поведение, препятстващо конкуренцията. Ежегодният доклад на Комисията по прилагането на Митническия съюз информира и Европейския парламент за решенията, взети от Съвместния комитет.Член 3Настоящото решение се публикува в Официален вестник на Европейските общности.Съставено в Брюксел на 11 декември 1997 година.За СъветаПредседателM. Delvaux-Stehres[1] ОВ С 84, 21.3.1996 г., стр. 14.[2] Становище от 18 ноември 1997 г. (все още непубликувано в Официален вестник).[3] ОВ С 35, 13.2.1996 г., стр. 1.--------------------------------------------------


title: Решение на Комисията от 14 януари 2005 година за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета (само текстовете на немски, френски и английски език са автентични)

text:
Важна правна забележка

|

32005D0056

Официален вестник n° L 024 , 27/01/2005 стр. 0035 - 0038 Официален вестник n° L 269 , 14/10/2005 стр. 0305 - 0308

		20050114Решение на Комисиятаот 14 януари 2005 годиназа създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета(само текстовете на немски, френски и английски език са автентични)(2005/56/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността [1], и по-специално член 3, параграф 1 от него,като има предвид, че:(1) Регламент (ЕО) № 58/2003 оправомощава Комисията да създава изпълнителни агенции в съответствие с общия статут, постановен в този регламент, и да им поверява определени управленски задачи, свързани с една или повече програми на Общността; настоящото решение не засяга приложното поле на същия регламент.(2) Целта на оправомощаването на Комисията за създаване на изпълнителни агенции е да ѝ позволи да се съсредоточи върху същински дейности и функции, които не могат да бъдат прехвърлени на друг орган без да се преотстъпи контролът или отговорността за тях, дейности, управлявани от посочените изпълнителни агенции.(3) Управлението на определени централизирани направления на редица програми в областта на образованието, аудиовизията и културата е свързано с изпълнението на технически проекти, които не предполагат взимането на политически решения, и изисква високо ниво на техническа и финансова експертиза по време на цикъла на проекта.(4) Делегирането на изпълнителна агенция на задачи, свързани с изпълнението на програми, е възможно с ясно разграничение между етапите на програмата и приемането на решения за финансиране, които следва да се извършат от Комисията, от една страна, и изпълнението на проекти, което следва да се повери на изпълнителната агенция, от друга страна.(5) Създаването на изпълнителната агенция не засяга нито делегирането от Съвета на Комисията на управлението на определени фази на действие в различните програми, нито делегирането на управленски задачи на национални агенции по отношение на определени програми.(6) Извършеният за тази цел анализ на разходите и ползите показа, че използването на изпълнителна агенция за управление на някои централизирани направления на програми в областта на образованието, аудиовизията и културата има най-много предимства от възможните опции и във финансово и в нефинансово отношение.(7) Мерките, предвидени в настоящото решение, са в съответствие със становището на Комитета за изпълнителни агенции.(8) Регламент (ЕО) № 1653/2004 на Комисията от 21 септември 2004 г. установява стандартен финансов регламент за изпълнителните агенции съгласно Регламент (ЕО) № 58/2003 на Съвета, относно установяването на статута на изпълнителните агенции, отговарящи за някои задачи по управлението на програмите на Общността [2],РЕШИ:Член 1Създаване на агенция1. С настоящото решение се създава изпълнителна агенция (наричана по-долу "агенцията") за управлението на действие на Общността в областта на образованието, аудиовизията и културата, чиито статус и основен оперативен правилник са постановени в Регламент (ЕО) № 58/2003.2. Името на агенцията е Изпълнителна агенция за образование, аудиовизия и култура.Член 2СедалищеСедалището на Агенцията е в Брюксел.Член 3Срок1. Агенцията се създава за период с начало 1 януари 2005 г. и край 31 декември 2008 г.2. През 2006 г. Комисията ще направи оценка на дейността на агенцията, включително и анализ на разходите и ползите, упоменат в член 3, параграф 1 от Регламент (ЕО) № 58/2003, с оглед на възможната промяна или разширение на задачите на агенцията в рамките на новото поколение програми в областта на образованието, аудиовизията и културата.Член 4Цели и задачи1. Агенцията отговаря за управлението на определени направления на следните програми на Общността:а) втората фаза на програмата за действие на Общността в областта на образованието "Сократ", одобрена с Решение № 253/2000/ЕО на Европейския парламент и на Съвета [3];б) втората фаза на програмата за действие на Общността за професионално обучение "Леонардо да Винчи", одобрена с Решение 1999/382/ЕО на Съвета [4];в) програма за действие на Общността "Младеж", одобрена с Решение № 1031/2000/ЕО на Европейския парламент и на Съвета [5];г) програма "Култура 2000", одобрена с Решение № 508/2000/ЕО на Европейския парламент и на Съвета [6];д) програмата за насърчаване на развитието, разпространението и насърчаване на европейски аудиовизуални творби ("Медия Плюс—развитие, разпространение и насърчаване") (2001 до 2005 г.), одобрена с Решение 2000/821/ЕО на Съвета [7];е) обучителна програма за професионалисти от европейската аудиовизуална програмна индустрия ("Медия—тренинг") (2001 до 2005 г.), одобрена с Решение № 163/2001/ЕО на Европейския парламент и на Съвета [8];ж) програмата за повишаване на качеството на висшето образование и междукултурното разбирателство чрез сътрудничество с трети страни ("Еразъм"), одобрена с Решение № 2317/2003/ЕО на Европейския парламент и на Съвета [9];з) многогодишната програма (2004 до 2006 г.) за ефективно интегриране на информационни и комуникационни технологии в образованието и обучителните системи в Европа ("Електронно обучение"), одобрена с Решение № 2318/2003/ЕО на Европейския парламент и на Съвета [10];и) програмата за действие на Общността за насърчаване на активно европейско гражданство (гражданско участие), одобрена с Решение 2004/100/ЕО на Съвета [11];й) програмата за действие на Общността за насърчаване на активните на европейско ниво органи в областта на младежта, одобрена с Решение № 790/2004/ЕО на Европейския парламент и на Съвета [12];к) програмата за действие на Общността за насърчаване на активните на европейско ниво органи и подкрепа на специфични дейности в областта на образованието и обучението, одобрена с Решение № 791/2004/ЕО на Европейския парламент и на Съвета [13];л) програмата за действие на Общността за насърчаване на активните на европейско ниво органи в областта на културата, одобрена с Решение № 792/2004/ЕО на Европейския парламент и на Съвета [14];м) проекти в областта на висшето образование, които биха могли да бъдат финансирани съгласно разпоредбите за финансово подпомагане на икономическото сътрудничество с развиващите се страни в Азия, одобрени с Регламент (ЕИО) № 443/92 на Съвета [15].2. Агенцията е отговорна за следните задачи по управлението на направленията на програмите на Общността, изброени в параграф 1:а) да управлява поверените ѝ проекти в контекста на изпълнение на програми на Общността, на базата на годишната работна програма, която служи за решение за финансиране по отношение на грантове и договори в областта на образованието, аудиовизията и културата и се приема от Комисията, или на базата на конкретни решения за финансиране, приети от Комисията, и необходимите проверки за тази цел, като приеме релевантните решения, когато е овластена за това от Комисията;б) да приема инструментите за изпълнение на бюджета за приходи и разходи и, когато е овластена за това от Комисията, да извършва някои или всички операции, необходими за управлението на програмите на Общността и, по-специално тези, свързани с отпускането на грантове и сключване на договори;в) да събира, анализира и предава на Комисията цялата информация, небходима за ръководене на изпълнението на програмите на Общността.3. Агенцията може да бъде оправомощена от Комисията, след получаване на становището на Комитета за изпълнителни агенции, създаден с член 24 от Регламент (ЕО) № 58/2003, да извършва задачи от същия тип по програмите на Общността в областта на образованието, аудиовизията и културата, по смисъла на член 2 от Регламент (ЕО) № 58/2003, различни от посочените в параграф 1.4. Решението на Комисията, с което се делегира власт на агенцията, следва да опише подробно всички поверени на нея задачи и да се измени, ако на агенцията бъдат поверени допълнителни задачи. Решението ще бъде препратено до Комитета за изпълнителни агенции с цел да бъде информиран.Член 5Организационна структура1. Агенцията се управлява от Управителен съвет и директор, назначени от Комисията.2. Членовете на Управителния съвет се назначават за две години.3. Директорът на агенцията се назначава за четири години.Член 6ГрантовеАгенцията получава грант, въведен в общия бюджет на Европейския съюз и отделен от средствата за програмите, посочени в член 4, параграф 1, и, когато е уместно, от фондовете за други програми на Общността, чието изпълнение е поверено на агенцията по силата на член 4, параграф 3.Член 7Наблюдение и отчитанеАгенцията подлежи на наблюдение от Комисията и редовно се отчита за напредъка в изпълнението на програмите, за които отговаря, съгласно договореностите и периодичността, заложени в делегиращия инструмент.Член 8Изпълнение на оперативния бюджетАгенцията изпълнява оперативния си бюджет съгласно разпоредбите на Регламент (ЕО) № 1653/2004.Съставено в Брюксел на 14 януари 2005 година.За КомисиятаViviane RedingЧлен на Комисията[1] ОВ L 11, 16.1.2003 г., стр. 1.[2] ОВ L 297, 22.9.2004 г., стр. 6.[3] ОВ L 28, 3.2.2000 г., стр. 1. Решение, последно изменено с Регламент (ЕО) № 885/2004 на Съвета (ОВ L 168, 1.5.2004 г., стр. 1).[4] ОВ L 146, 11.6.1999 г., стр. 33. Решение, последно изменено с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[5] ОВ L 117, 18.5.2000 г., стр. 1. Решение, последно изменено с Регламент (ЕО) № 885/2004 на Съвета.[6] ОВ L 63, 10.3.2000 г., стр. 1. Решение, последно изменено с Регламент (ЕО) № 885/2004 на Съвета.[7] ОВ L 336, 30.12.2000 г., стр. 82. Решение, последно изменено с Регламент (ЕО) № 885/2004 на Съвета.[8] ОВ L 26, 27.1.2001 г., стр. 1. Решение, последно изменено с Регламент (ЕО) № 885/2004 на Съвета.[9] ОВ L 345, 31.12.2003 г., стр. 1.[10] ОВ L 345, 31.12.2003 г., стр. 9.[11] ОВ L 30, 4.2.2004 г., стр. 6.[12] ОВ L 138, 30.4.2004 г., стр. 24.[13] ОВ L 138, 30.4.2004 г., стр. 31.[14] ОВ L 138, 30.4.2004 г., стр. 40.[15] ОВ L 52, 27.2.1992 г., стр. 1. Регламент, последно изменен с Регламент (ЕО) № 807/2003 (ОВ L 122, 16.5.2003 г., стр. 36).--------------------------------------------------


title: Решение (ОВППС) 2015/441 на Съвета от 16 март 2015 година за изменение и удължаване срока на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност

text:
               17.3.2015

               BG

               Официален вестник на Европейския съюз

               L 72/37

         РЕШЕНИЕ (ОВППС) 2015/441 НА СЪВЕТА
   от 16 март 2015 година
   за изменение и удължаване срока на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 15 февруари 2010 г. Съветът прие Решение 2010/96/ОВППС (1). Мандатът на военната мисия на ЕС приключва на 31 март 2015 г.

               (2)

               Конференцията за Сомалия, проведена на 16 септември 2013 г. в Брюксел, послужи за основа на Пакта за Сомалия и задейства механизъм за координация и за ангажираност от страна на Сомалия посредством работната група „Нов курс за Сомалия“.

               (3)

               На международната среща, състояла се в Лондон на 18 септември 2014 г., чиито домакини бяха съвместно Обединеното кралство и Сомалия, федералното правителство очерта пътя на министерството на отбраната за развитие на националната армия на Сомалия до 2019 г. и нейните непосредствени нужди.

               (4)

               Вследствие на стратегическия преглед от октомври 2014 г. мандатът на военната мисия на ЕС следва да се удължи до 31 декември 2016 г.

               (5)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Дания не участва в изпълнението на настоящото решение и поради това не участва във финансирането на мисията.

               (6)

               Мандатът на военната мисия на ЕС следва да бъде допълнително удължен с адаптиран мандат,

         ПРИЕ НАСТОЯЩОТО РЕШЕНИЕ:
   Член 1
   Решение 2010/96/ОВППС се изменя, както следва:

               1.

               В член 1 параграф 2 се заменя със следното:
               „2.   За да се постигнат целите, посочени в параграф 1, военната мисия на ЕС се разполага в Сомалия, с цел както предоставяне на стратегически съвети по въпросите на институционалното изграждане в сектора на отбраната, така и пряка подкрепа на националната армия на Сомалия чрез обучение, съвети и наставничество. Военната мисия на ЕС има също готовност да предоставя подкрепа, в рамките на своите средства и способности, на други участници от Съюза при изпълнението на съответните им мандати в областта на сигурността и отбраната в Сомалия.“

               2.

               Член 3 се заменя със следното:
               „Член 3
               Установяване на щаба на мисията
               1.   Щабът на мисията е разположен в Сомалия на международното летище в Могадишу. Той изпълнява функциите едновременно на оперативен щаб и на щаб на въоръжените сили.
               2.   Щабът на мисията включва бюро за връзка и подкрепа в Найроби и звено за подкрепа в Брюксел.“

               3.

               В член 7 параграф 4 се заменя със следното:
               „4.   Военната мисия на ЕС се изпълнява, в рамките на своите средства и способности, в тясно сътрудничество с други международни участници в региона, по-специално Организацията на обединените нации и AMISOM в съответствие с договорените изисквания на федералното правителство на Сомалия.“

               4.

               В член 10 се добавя следният параграф:
               „5.   Референтната сума за общите разходи на военната мисия на ЕС за периода от 1 април 2015 г. до 31 декември 2016 г. възлиза на 17 507 399 EUR. Процентът от тази референтна сума, посочен в член 25, параграф 1 от ATHENA, е 30 %, а процентът за задълженията, посочен в член 32, параграф 3 от ATHENA, е 90 %.“

               5.

               Вмъква се следният член:
               „Член 10б
               Проектна група
               1.   Военната мисия на ЕС разполага с проектна група за набелязване и изпълнение на проекти, които да бъдат финансирани от държавите членки или трети държави и които са съобразени с целите на мисията и допринасят за изпълнението на мандата ѝ.
               2.   При условията на параграф 3, на ръководителя на мисията на ЕС се разрешава да прибягва до финансови вноски от държавите членки или трети държави за осъществяване на проекти, за които се счита, че допълват по последователен начин останалите действия на мисията на ЕС. В такъв случай ръководителят на мисията на ЕС сключва договореност със съответните държави, която по-специално обхваща конкретните процедури за разглеждане на евентуални жалби от трети страни относно щети, нанесени в резултат на действия или бездействия на ръководителя на мисията на ЕС при използването на предоставените от тези държави средства.
               При никакви обстоятелства участващите държави не могат да търсят отговорност от ЕС или от ВП за действия или бездействия на ръководителя на мисията на ЕС при използването на предоставените от тези държави средства.
               3.   КПС постига съгласие по приемането на финансови вноски от трети държави за проектната група.“

               6.

               Член 11 се изменя, както следва:

                           а)

                           в параграф 1, уводните думи се заменят със„Когато е целесъобразно и в съответствие с нуждите на мисията, ВП е оправомощен да предоставя на трети държави, асоциирани към настоящото решение, класифицирана информация на ЕС, изготвена за целите на мисията, в съответствие с Решение 2013/488/ЕС на Съвета (2).

                           б)

                           В параграфи 2 и 3 думите „Решение 2011/292/ЕС“ се заменят с „Решение 2013/488/ЕС“.

               7.

               В член 12 параграфи 2 и 3 се заменят със следното:
               „2.   Мандатът на военната мисия на ЕС приключва на 31 декември 2016 г.
               3.   Настоящото решение се отменя от датата на закриване на щаба на ЕС, бюрото за връзка и подкрепа в Найроби и звеното за подкрепа в Брюксел, в съответствие с одобрените планове за приключване на военната мисия на ЕС и без да се засягат установените в ATHENA процедури по отношение на одита и представянето на счетоводните отчети на военната мисия на ЕС.“

         Член 2
   Настоящото решение влиза в сила в деня на приемането му.
   То се прилага от 1 април 2015 г.

      Съставено в Брюксел на 16 март 2015 година.

            За Съвета

            Председател

         F. MOGHERINI

      (1)  Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (ОВ L 44, 19.2.2010 г., стр. 16).

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).“;


title: Решение на Европейския съвет за системен риск от 25 март 2011 година за приемане на Кодекс за поведение на Европейския съвет за системен риск (ЕССР/2011/3)

text:
               11.5.2011

               BG

               Официален вестник на Европейския съюз

               C 140/18

         РЕШЕНИЕ НА ЕВРОПЕЙСКИЯ СЪВЕТ ЗА СИСТЕМЕН РИСК
   от 25 март 2011 година
   за приемане на Кодекс за поведение на Европейския съвет за системен риск
   (ЕССР/2011/3)
   2011/C 140/10
   ГЕНЕРАЛНИЯТ СЪВЕТ НА ЕВРОПЕЙСКИЯ СЪВЕТ ЗА СИСТЕМЕН РИСК,
   Като взе предвид Регламент (ЕС) № 1092/2010 на Европейския парламент и на Съвета от 24 ноември 2010 г. за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (1), и по-специално член 5, параграф 8 и членове 7 и 8 от него,
   като взе предвид Решение ЕССР/2011/1 от 20 януари 2011 г. за приемане на Процедурния правилник на Европейския съвет за системен риск (2), и по-специално член 26 от него,
   ПРИЕ НАСТОЯЩОТО РЕШЕНИЕ:
   Член единствен
   Кодекс за поведение на Европейския съвет за системен риск
   1.   С настоящото решение се приема Кодексът за поведение на Европейския съвет за системен риск, представен в приложението към него. Приложението съставлява неразделна част от настоящото решение.
   2.   Настоящото решение влиза в сила на датата на неговото приемане.
   3.   Настоящото решение се публикува в Официален вестник на Европейския съюз и на уебсайта на ЕССР.

      Съставено във Франкфурт на Майн на 25 март 2011 година.

            Председател на ЕССР

         Jean-Claude TRICHET

      (1)  ОВ L 331, 15.12.2010 г., стр. 1.

      (2)  ОВ C 58, 24.2.2011 г., стp. 4.

      ПРИЛОЖЕНИЕ

         Кодекс за поведение на Европейския съвет за системен риск

                  1.

                  Членовете на Генералния съвет, Управителния комитет, Консултативния технически комитет и Консултативния научен комитет (наричани по-долу заедно „консултативните комитети“) на Европейския съвет за системен риск (ЕССР) се задължават да спазват най-високите стандарти на етично поведение в съответствие с принципите, които се прилагат за тях съгласно правилата, приложими в институциите, от които са привлечени. От тях се очаква да имат предвид публичния характер на тяхната длъжност и да имат поведение, което запазва и повишава общественото доверие в ЕССР. От тях се очаква да действат честно, независимо, безпристрастно и единствено в интерес на Съюза като цяло с право на преценка и без да се ръководят от собствените си интереси, като избягват всякакви ситуации, които водят до личен конфликт на интереси. Конфликт на интереси се поражда, когато членовете имат частни или лични финансови или нефинансови интереси, които могат да повлияят или които изглежда влияят върху безпристрастното и обективно изпълнение на техните задължения. Частни или лични интереси на членовете означава всяка потенциална изгода за самите тях, за техните семейства, други техни роднини или за техния кръг от приятели и познати.

                  2.

                  Членовете на Консултативния научен комитет също така следва да спазват всички допълнителни правила за поведение, които могат да бъдат предвидени в писмата за тяхното назначаване и в техните договори с Европейската централна банка.

                  3.

                  Когато изнасят публични речи или изявления и при взаимоотношенията си с медиите по въпроси, свързани с ЕССР, членовете на Генералния съвет, Управителния комитет и консултативните комитети се задължават: а) да поясняват дали говорят от свое име или от името на ЕССР, в който случай те следва да се консултират предварително с председателя на ЕССР или с един от заместник-председателите; б) да полагат усилия да уважават представителната роля на председателя; в) напълно да съблюдават поверителността; и г) да съблюдават надлежно своята роля и задължения в ЕССР.

                  4.

                  Членовете на Генералния съвет, Управителния комитет и консултативните комитети могат да извършват преподавателска, научна и друга нестопанска дейност в лично качество. Те се задължават да поясняват в научния или академичен принос по въпроси, свързани с ЕССР, че приносът е извършен в лично качество и не представлява възгледите на ЕССР.

                  5.

                  Професионалната тайна изисква неразкриване на информация относно дейността на ЕССР и решенията, които не са публично оповестени по законния ред.

                  6.

                  Членовете на Генералния съвет, Управителния комитет и консултативните комитети нямат право да използват непублична информация в полза на техни собствени или чужди частни интереси. По-специално те се задължават да се въздържат от използване на такава информация при извършване на частни финансови сделки, независимо дали се извършват пряко или косвено чрез трети лица и дали се извършват на техен риск и за тяхна сметка или на риск и за сметка на трето лице.

                  7.

                  Зачитането на принципа на независимост е несъвместимо с всяко искане, получаване или приемане от всякакви източници на каквито и да е облаги, заплащане, възнаграждение или подаръци от финансово или нефинансово естество на стойност, надвишаваща обичайната стойност, които са свързани по какъвто и да е начин с длъжността или дейността, осъществявана за ЕССР.

                  8.

                  Параграфи 5—7 продължават да се прилагат по отношение на членове на Генералния съвет, Управителния комитет и консултативните комитети след прекратяването на техния мандат в ЕССР.

                  9.

                  Настоящият Кодекс за поведение се прилага също така по отношение на заместници с право на глас и заместници без право на глас на членовете на Генералния съвет и по отношение на придружаващите ги лица, както и по отношение на заместници с право на глас на членовете на Управителния комитет и на Консултативния технически комитет.


title: Решение на Съвета от 17 май 2004 година относно подписването на протокол към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32004D0656

Официален вестник n° L 300 , 25/09/2004 стр. 0043 - 0043 Официален вестник n° L 142 , 30/05/2006 стр. 0274 - 0274

		20040517Решение на Съветаот 17 май 2004 годинаотносно подписването на протокол към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2004/656/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 44, параграф 2, член 47, параграф 2, последно изречение, член 55, член 57, параграф 2, член 71, член 80, параграф 2, членове 93, 94, 133 и 181a във връзка с член 300, параграф 2, първа алинея, първо изречение от него,като взе предвид Договора за присъединяване от 2003 г. [1], и по-специално член 2, параграф 3 от него,като взе предвид Договора за присъединяване от 2003 г., и по-специално член 6, параграф 2 от него,като взе предвид предложението на Комисията,като има предвид, че:(1) На 8 декември 2003 г. Съветът оправомощи Комисията от името на Общността и нейните държави-членки да води преговори с Република Армения относно сключването на Протокол към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, с който се предвиждат определени технически изменения, свързани с институционалното и юридическото развитие в рамките на Европейския съюз.(2) Текстът на протокола бе договорен между страните и сега следва да бъде подписан от името на Общността и нейните държави-членки при условие за сключването му,РЕШИ:Член 1Одобрява от името на Общността подписването на Протокола към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз при условията, приети с решение на Съвета относно сключването на гореспоменатия протокол.Текстът на протокола е приложен към настоящото решение.Член 2Оправомощава председателя на Съвета да посочи лице/лица, упълномощено/и да подпише/ат протокола.Съставено в Брюксел 17 май 2004 година.За СъветаПредседателB. Cowen[1] ОВ L 236, 23.9.2003 г.--------------------------------------------------


title: Решение (ОВППС) 2015/711 на Комитета по политика и сигурност от 28 април 2015 година относно приемане на приноса на трета държава към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ATALANTA/4/2015)

text:
               1.5.2015

               BG

               Официален вестник на Европейския съюз

               L 113/58

         РЕШЕНИЕ (ОВППС) 2015/711 НА КОМИТЕТА ПО ПОЛИТИКА И СИГУРНОСТ
   от 28 април 2015 година
   относно приемане на приноса на трета държава към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ATALANTA/4/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 10 от него,
   като взе предвид Решение ATALANTA/3/2009 на Комитета по политика и сигурност от 21 април 2009 г. относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (2009/369/ОВППС) (2),
   като има предвид, че:

               (1)

               Съгласно член 10, параграф 2 от Съвместно действие 2008/851/ОВППС Съветът упълномощава Комитета по политика и сигурност (КПС) да взема съответните решения относно приемането на предложения принос от трети държави.

               (2)

               На 29 април 2014 г. КПС прие Решение ATALANTA/2/2014 (3), с което измени Решение ATALANTA/3/2009.

               (3)

               След писмото от председателя на Военния комитет на Европейския съюз от 10 декември 2014 г., препоръката от заместник-командващия операцията на ЕС за принос от Република Корея от 9 април 2015 г. и препоръката от Военния комитет на Европейския съюз от 15 април 2015 г., приносът от Република Корея следва да бъде приет.

               (4)

               Участието на Република Корея е в зависимост от влизането в сила на Споразумението между Европейския съюз и Република Корея за създаване на рамка за участието на Република Корея в операциите на Европейския съюз за управление на кризи (4), подписано на 23 май 2014 г.

               (5)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   1.   Приносът от Република Корея за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), се приема и се счита за съществен.
   2.   Република Корея се освобождава от финансови вноски за бюджета на Atalanta.
   Член 2
   Настоящото решение влиза в сила в деня на приемането му.

      Съставено в Брюксел на 28 април 2015 година.

            За Комитета по политика и сигурност

            Председател

         W. STEVENS

      (1)  ОВ L 301, 12.11.2008 г., стр. 33.

      (2)  ОВ L 112, 6.5.2009 г., стр. 9.

      (3)  Решение Atalanta/2/2014 на Комитета по политика и сигурност от 29 април 2014 г. относно приемане на приноса на трета държава към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и за изменение на Решение ATALANTA/3/2009 (2014/244/ОВППС) (ОВ L 132, 3.5.2014 г., стр. 63).

      (4)  ОВ L 166, 5.6.2014 г., стр. 3.


title: Решение (ЕС) 2017/846 на Европейския парламент от 16 март 2017 година за удължаване на срока на мандата на анкетната комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами

text:
               18.5.2017

               BG

               Официален вестник на Европейския съюз

               L 125/34

         РЕШЕНИЕ (ЕС) 2017/846 НА ЕВРОПЕЙСКИЯ ПАРЛАМЕНТ
   от 16 март 2017 година
   за удължаване на срока на мандата на анкетната комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами
   ЕВРОПЕЙСКИЯТ ПАРЛАМЕНТ,

               —

               като взе предвид предложението на Председателския съвет,

               —

               като взе предвид член 226 от Договора за функционирането на Европейския съюз,

               —

               като взе предвид Решение 95/167/ЕО, Евратом, ЕОВС на Европейския парламент, Съвета и Комисията от 19 април 1995 г. относно реда и условията за упражняване на правото на разследване на Европейския парламент (1),

               —

               като взе предвид Решение (ЕС) 2016/1021 на Европейския парламент от 8 юни 2016 г. относно създаването, правомощията, числения състав и срока на мандата на анкетна комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами (2),

               —

               като взе предвид член 198, параграф 11 от своя правилник,

               A.

               като има предвид, че анкетната комисия поиска удължаване на срока на своя мандат, за да бъде в състояние да изпълни мандата си изцяло и по целесъобразен начин предвид на броя на документите, които все още предстои да бъдат прегледани, възложените анализи и заинтересованите лица, които трябва да бъдат изслушани;

               1.

               решава да удължи с три месеца срока на мандата на анкетната комисия.

            За Европейския парламент

            Председател

         A. TAJANI

      (1)  ОВ L 113, 19.5.1995 г., стр. 1.

      (2)  ОВ L 166, 24.6.2016 г., стр. 10.


title: Решение (ЕС) 2015/1789 на Съвета от 1 октомври 2015 година относно позицията, която трябва да се заеме от името на Европейския съюз в рамките на Съвместния комитет на ЕИП във връзка с измененията на приложение II (Технически правила, стандарти, изпитвания и сертифициране) и приложение XX (Околна среда) към Споразумението за ЕИП (Директивата за качеството на горивата)

text:
               7.10.2015

               BG

               Официален вестник на Европейския съюз

               L 260/20

         РЕШЕНИЕ (ЕС) 2015/1789 НА СЪВЕТА
   от 1 октомври 2015 година
   относно позицията, която трябва да се заеме от името на Европейския съюз в рамките на Съвместния комитет на ЕИП във връзка с измененията на приложение II (Технически правила, стандарти, изпитвания и сертифициране) и приложение XX (Околна среда) към Споразумението за ЕИП (Директивата за качеството на горивата)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 и член 192, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени inter alia приложения II и XX към Споразумението за ЕИП.

               (3)

               Директива 2009/30/ЕО на Европейския парламент и на Съвета (3) трябва да бъде включена в Споразумението за ЕИП.

               (4)

               Приложения II и XX към Споразумението за ЕИП следва да бъдат съответно изменени.

               (5)

               Поради това позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Съвместния комитет на ЕИП във връзка с предложените изменения на приложение II (Технически правила, стандарти, изпитвания и сертифициране) и на приложение XX (Околна среда) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 1 октомври 2015 година.

            За Съвета

            Председател

         E. SCHNEIDER

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Директива 2009/30/ЕО на Европейския парламент и на Съвета от 23 април 2009 г. за изменение на Директива 98/70/ЕО по отношение на спецификацията на бензина, дизеловото гориво и газьола и за въвеждане на механизъм за наблюдение и намаляване на нивата на емисиите на парникови газове и за изменение на Директива 1999/32/ЕО на Съвета по отношение на спецификацията на горивото, използвано от плавателни съдове по вътрешните водни пътища, и за отмяна на Директива 93/12/ЕИО (ОВ L 140, 5.6.2009 г., стр. 88).

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП
      № …/2015
      от …
      за изменение на приложение II (Технически правила, стандарти, изпитвания и сертифициране) и на приложение XX (Околна среда) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Директива 2009/30/ЕО на Европейския парламент и на Съвета от 23 април 2009 г. за изменение на Директива 98/70/ЕО по отношение на спецификацията на бензина, дизеловото гориво и газьола и за въвеждане на механизъм за наблюдение и намаляване на нивата на емисиите на парникови газове и за изменение на Директива 1999/32/ЕО на Съвета по отношение на спецификацията на горивото, използвано от плавателни съдове по вътрешните водни пътища, и за отмяна на Директива 93/12/ЕИО (1) трябва да бъде включена в Споразумението за ЕИП.

                  (2)

                  Директива 2009/30/ЕО отменя Директива 93/12/ЕИО на Съвета (2), която е включена в Споразумението за ЕИП и която следва съответно да отпадне от него.

                  (3)

                  Поради това приложения II и XX към Споразумението за ЕИП следва съответно да бъдат изменени,

            ПРИЕ НАСТОЯЩОТО РЕШЕНИЕ:
      Член 1
      Глава XVII от приложение II към Споразумението за ЕИП се изменя, както следва:

                  1.

                  В точка 6а (Директива 98/70/ЕО на Европейския парламент и на Съвета) се добавя следното тире:

                              „—

                                 32009 L 0030: Директива 2009/30/ЕО на Европейския парламент и на Съвета от 23 април 2009 г. (ОВ L 140, 5.6.2009 г., стр. 88).“

                  2.

                  В точка 6а (Директива 98/70/ЕО на Европейския парламент и на Съвета) се добавя следният текст:

                              „в)

                              В член 2, параграф 5 думата „Исландия“ се добавя след думата „Финландия“, а думата „Норвегия“ се добавя след думата „Литва“.

                              г)

                              В член 3, параграф 4 след първата алинея се добавя следната алинея:
                              „Исландия може да разреши на пазара да бъде пуснат през летния период бензин със съдържание на етанол или метанол, чието максимално налягане на парите е 70 кРа, при условие че използваният етанол е биогориво или че намалението в емисиите на парникови газове благодарение на използването на метанол отговаря на критериите, посочени в член 7б, параграф 2.“

                              д)

                              Членове 7а—7д не се прилагат спрямо Лихтенщайн.

                              е)

                              Член 7б, параграф 6 не се прилага спрямо държавите от ЕАСТ.“

                  3.

                  Текстът на точка 6 (Директива 93/12/ЕИО на Съвета) се заличава.

            Член 2
      В точка 21аг (Директива 1999/32/ЕО на Съвета) от приложение XX към Споразумението за ЕИП се добавя следното тире:

                  „—

                     32009 L 0030: Директива 2009/30/ЕО на Европейския парламент и на Съвета от 23 април 2009 г. (ОВ L 140, 5.6.2009 г., стр. 88).“

            Член 3
      Текстовете на Директива 2009/30/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 4
      Настоящото решение влиза в сила на … г., при условие че са внесени всички нотификации, предвидени в член 103, параграф 1 от Споразумението за ЕИП (3).
      Член 5
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  ОВ L 140, 5.6.2009 г., стр. 88.

         (2)  ОВ L 74, 27.3.1993 г., стр. 81.

         (3)  [Без отбелязани конституционни изисквания.] [С отбелязани конституционни изисквания.]


title: 2014/633/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на съвместното предприятие SESAR за финансовата 2012 година

text:
               5.9.2014

               BG

               Официален вестник на Европейския съюз

               L 266/347

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на съвместното предприятие SESAR за финансовата 2012 година
   (2014/633/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие SESAR за финансовата 2012 година,

               —

               като взе предвид доклада на Сметната палата относно годишните отчети на съвместното предприятие SESAR за финансовата 2012 година, придружен от отговорите на Съвместното предприятие (1),

               —

               като взе предвид препоръката на Съвета от 18 февруари 2014 г. (05851/2014 – C7-0053/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 219/2007 на Съвета от 27 февруари 2007 г. за създаване на Съвместно предприятие за разработване на ново поколение Европейска система за управление на въздушното движение (SESAR) (4), и по-специално член 4б от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0197/2014),

               1.

               Освобождава от отговорност изпълнителния директор на съвместното предприятие SESAR във връзка с изпълнението на бюджета на Съвместното предприятие за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие SESAR, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 369, 17.12.2013 г., стр. 49.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 64, 2.3.2007 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2014/418/ЕС: Решение на Европейската централна банка от 16 юни 2014 година за изменение на Решение ЕЦБ/2007/7 относно условията на TARGET2—ЕЦБ (ЕЦБ/2014/27)

text:
               1.7.2014

               BG

               Официален вестник на Европейския съюз

               L 192/68

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 16 юни 2014 година
   за изменение на Решение ЕЦБ/2007/7 относно условията на TARGET2—ЕЦБ

      (ЕЦБ/2014/27)

      (2014/418/ЕС)

   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2 от него,
   като взе предвид Устава на Европейската система на централните банки и на Европейската централна банка, и по-специално член 11.6 и членове 17, 22 и 23 от него,
   като взе предвид Насоки ЕЦБ/2012/27 от 5 декември 2012 г. относно Трансевропейската автоматизирана система за брутен сетълмент на експресни преводи в реално време (TARGET2) (1), и по-специално член 8, параграф 2 от тях,
   като има предвид, че:

               (1)

               С Насоки ЕЦБ/2012/27 олихвяването на сметките в платежния модул (ПМ) и техните подсметки беше определено по начин, който можеше да противоречи на решението на Управителния съвет да понижи лихвения процент за депозитното улеснение под 0 %.

               (2)

               В резултат на това Насоки ЕЦБ/2012/27 бяха изменени от Насоки ЕЦБ/2014/25 (2) с оглед отстраняването на подобни възможни противоречия.

               (3)

               Поради това е необходимо Решение ЕЦБ/2007/7 (3) да бъде допълнително изменено, за да бъдат отразени в TARGET2—ЕЦБ промените, които Насоки ЕЦБ/2014/25 внасят в олихвяването на сметките в платежния модул и техните подсметки,

         ПРИЕ НАСТОЯЩОТО РЕШЕНИЕ:
   Член 1
   Изменения на Решение ЕЦБ/2007/7
   Приложението към Решение ЕЦБ/2007/7 се изменя, както следва:

               1.

               в член 1 се вмъкват следните определения:

                           „—

                           ‘deposit facility’ means a Eurosystem standing facility which counterparties may use to make overnight deposits with an NCB at a pre-specified deposit rate,

                           —

                           ‘deposit facility rate’ means the interest rate applicable to the deposit facility,“;

               2.

               в член 10 параграф 3 се заменя със следното:
               „3.   PM accounts and their sub-accounts shall be remunerated either at zero per cent or the deposit facility rate, whichever is lower.“

         Член 2
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено във Франкфурт на Майн на 16 юни 2014 година.

            Председател на ЕЦБ

         Mario DRAGHI

      (1)  ОВ L 30, 30.1.2013 г., стр. 1.

      (2)  Насоки ЕЦБ/2014/25 от 5 юни 2014 г. за изменение на Насоки ЕЦБ/2012/27 относно Трансевропейската автоматизирана система за брутен сетълмент на експресни преводи в реално време (TARGET2) (ОВ L 168, 7.6.2014 г., стр. 120).

      (3)  Решение ЕЦБ/2007/7от 24 юли 2007 г. относно условията на TARGET2—ЕЦБ (ОВ L 237, 8.9.2007 г., стр. 71).